Stortingsvalget 1900

Stortingsvalget 1900 ble avholdt i Norge i 1900 som indirekte valg til det 50., 51., og 52. ordentlige Storting.

Valgordning 
Dette var det første valget i Norge etter at allmenn stemmerett for menn var innført, og nest siste stortingsvalg med indirekte valg. I hvert formannskapsdistrikt hadde lensmannen eller formannskapet ansvar for å holde valgting som utpekte valgmenn. Valgmennene møttes til valgmannsting. På landet hadde hvert av de atten amtene valgmannsting, og utpekte 2-5 av 75 stortingsrepresentanter. Kjøpstedenes valgmannsting utpekte én, to eller fire av 39 stortingsrepresentanter.

Valgtingene ble holdt i perioden 20. august til 10. september 1900. 431 valgting i landdistriktene utpekte totalt 3 582 valgmenn. 39 valgting i byene utpekte totalt 2 015 valgmenn. Valgmannstingene ble holdt i perioden 27. august til 22. oktober 1900. Valgmannstingene i Smaalenenes amt og Søndre Bergenhus amt ble underkjent, og nye valgmannsting ble avholdt henholdsvis 1. november 1900 og 19. april 1901. Stortinget ble konstituert 11. oktober 1900.

Politikk 
Programmer:
 Venstres valgprogram
 Høires Program
 Det moderate Partis program
 "Det norske arbeiderpartis" (socialisternes) program ogDe forenede arbeidersamfunds (de radikale Arbeideres) program

Valget endte med rent flertall til Venstre.

I Haugesund ble det for andre gang gjennomført valgstreik i protest mot Bondeparagrafens konsekvens.

Resultat

Valgmennenes partitilknytning 
Kilde: Stortinget og statsraadet

Se også 
 Liste over stortingsrepresentanter 1901–1903

Referanser 

1900
Valg i 1900
1900 i Norge